Knejjes Imħaffrin fil-Blat ta' Lalibela

Il-Knejjes Imħaffrin fil-Blat ta' Lalibela huma ħdax-il knisja monolitika li jinsabu fil-Punent tal-Artijiet Għoljin Etjopjani qrib ir-raħal ta' Lalibela, li ngħatat dan l-isem f'ġieħ ir-Re Gebre Meskel Lalibela tad-dinastija Zagwe tal-aħħar tas-seklu 12 u l-bidu tas-seklu 13. Dan ir-re kkummissjona l-proġett enormi tal-kostruzzjoni ta' 11-il knisja mħaffra fil-blat sabiex joħloq mill-ġdid il-belt sagra ta' Ġerusalemm fir-renju tiegħu stess. Is-sit għadu jintuża mill-Knisja Kristjana Ortodossa Etjopjana sal-lum, u għadha post importanti ta' pellegrinaġġ għall-fidili Ortodossi Etjopjani. B'kollox il-11-il knisja mħaffra fil-blat inbnew f'24 sena.Williams, Frances M. (2016). Understanding Ethiopia : geology and scenery. Cham. ISBN 9783319021805.

 Storja 
Skont it-tradizzjoni lokali, Lalibela (magħrufa tradizzjonalment bħala Roha), ġiet stabbilita minn familja Agew imsejħa Zagwa jew Zagwe fl-1137 W.K. Jingħad li l-knejjes inbnew matul ir-renju tad-dinastija Zagwe, taħt it-tmexxija tar-Re Gebre Meskel Lalibela (li rrenja għall-ħabta tal-1181-1221 W.K.), għalkemm iktar probabbli li evolvew fl-għamla attwali tagħhom matul diversi fażijiet ta' kostruzzjoni u ta' alterazzjoni ta' strutturi preċedenti.Fauvelle-Aymar, François-Xavier; Bruxelles, Laurent; Mensan, Romain; Bosc-Tiessé, Claire; Derat, Marie-Laure; Fritsch, Emmanuel (2010). "Rock-cut stratigraphy: sequencing the Lalibela churches". Antiquity. 84 (326): 1135–1150.

Il-Knejjes Imħaffrin fil-Blat ta' Lalibela tniżżlu fil-lista tas-Siti ta' Wirt Dinji tal-UNESCO fl-1978.

 Sit arkeoloġiku 
ħolqa=https://en.wikipedia.org/wiki/File:Karta_Lalibela.PNG|daqsminuri|200x200px|Mappa tal-Knejjes Imħaffrin fil-Blat ta' Lalibela.
F'altitudni ta' madwar 2,480 metru (8,140 pied), is-sit arkeoloġiku jikkonsisti f'ħames knejjes fit-Tramuntana tax-xmara Ġordan tal-belt, ħames knejjes fin-Nofsinhar tax-xmara, u waħda f'sit indipendenti. Il-knejjes f'kull wieħed miż-żewġ raggruppamenti huma kkollegati permezz ta' sistema ta' mini u ta' trunċieri. Biete Giorgis jew il-Knisja ta' San Ġorġ, il-ħdax-il knisja, hija kkollegata mal-oħrajn permezz ta' trunċieri. Il-knejjes fil-Grupp tat-Tramuntana huma Biete Medhane Alem, Biete Maryam, Biete Golgotha Mikael, Biete Meskel u Biete Denagel. Il-knejjes fil-Grupp tan-Nofsinhar huma Biete Amanuel, Biete Qeddus Mercoreus, Biete Abba Libanos, Biete Lehem u Biete Gabriel-Rufael.

 Arkitettura 
Il-Knejjes Imħaffrin fil-Blat ta' Lalibela nbnew permezz ta' proċessi ta' tħaffir bit-tneħħija tal-materjal. Mill-11-il knejjes, 4 knejjes huma monolitiċi u 7 knejjes jikkondividu ħajt mal-muntanja li minnhom tħaffru. Il-knejjes kollha huma uniċi, u b'hekk s-sit għandu diversità arkitettoniku li toħroġ fid-dieher mill-bassoriljievi ta' figuri umani f'Bet Golgotha, u mill-pitturi kkuluriti ta' disinni ġeometriċi u xeni Bibbliċi f'Bet Mariam.

Il-forom u t-trunċieri jiddividu l-għamliet strutturali l-kbar mis-sezzjonijiet iżgħar fid-diversi knejjes.

Huwa maħsub li l-kostruzzjoni tal-knejjes seħħet fi tliet fażijiet.Sani, Federico; Moratti, Giovanna; Coli, Massimo; Laureano, Pietro; Rovero, Luisa; Tonietti, Ugo; Coli, Niccolò (2012). "Integrated geological-architectural pilot study of the Biet Gabriel-Rufael rock hewn church in Lalibela, northern Ethiopia". Italian Journal of Geosciences. 131 (2): 171–186.

Il-knejjes kollha huma frott proċess bl-użu ta' għodod bażiċi, bħal imrietel u skarpelli, għat-tħaffir ta' trunċieri madwar l-istrutturi monolitiċi u semimonolitiċi, kif ukoll għat-tħaffir ta' sistema ta' mini li kienu jikkollegaw iż-żewġ gruppi separati ta' knejjes ma' xulxin mill-bażalt vulkaniku. Il-"kostruzzjoni" saret minn fuq għal isfel.Bosc-Tiessé, Claire; Fauvelle, François-Xavier; Bruxelles, Laurent; Derat, Marie-Laure; Gleize, Yves; Mensan, Romain (2014). "The Lalibela Rock Hewn Site and its Landscape (Ethiopia): An Archaeological Analysis". Journal of African Archaeology. 12 (2): 141–164.

 Importanza u funzjoni reliġjuża 
Il-Knejjes Imħaffrin fil-Blat ta' Lalibela għandhom importanza reliġjuża importanti għall-Kristjani Ortodossi Etjopjani. Flimkien jiffurmaw sit ta' pellegrinaġġ b'valur spiritwali u simboliku partikolari, b'konfigurazzjoni li tirrappreżenta l-belt imqaddsa ta' Ġerusalemm. Is-sit għadu jintuża għall-qima u għat-talb ta' kuljum, għaċ-ċelebrazzjoni ta' festi reliġjużi bħat-Timkat u Genna, bħala residenza għall-kleru, u bħala post ta' ġabra għal bosta fidili u mexxejja reliġjużi kull sena.

 Konservazzjoni 
Diversi proġetti reċenti ta' konservazzjoni u ta' restawr ġew implimentati fis-sit, iżda saru b'bosta difetti. F'proġett b'finanzjament mill-Ambaxxata Amerikana għar-restawr ta' Bet Gabriel Rafael u sussegwentement ta' Bet Golgotha Mikael, kien hemm diżgwidi bejn id-diversi partijiet involuti fil-proġett rigward il-fehim tal-ambitu kollu tiegħu. Kien hemm nuqqas ta' komunikazzjoni adegwata u ta' kondiviżjoni tal-informazzjoni rigward il-pjanijiet tal-proġett bejn l-Awtorità għar-Riċerka u għall-Konservazzjoni tal-Wirt Kulturali (ARCCH), il-kumitat lokali u l-knisja.

Permezz tal-finanzjament mill-Unjoni Ewropea, ittellgħu erba' tined fl-2008 biex jgħattu ħames knejjes imħaffrin fil-blat, bħala tentattiv ta' protezzjoni temporanja tal-istrutturi sakemm tinstab soluzzjoni iktar fit-tul. Madankollu, it-tined baqgħu fis-sit għal ferm iktar milli kien ippjanat inizjalment, u b'konsegwenza ta' dan issa huma ta' theddida għall-binjiet ta' taħthom, peress li jaf iċedu minn mument għall-ieħor. Id-Direttur tal-ARCCH indika li t-tined jeħtieġ li jitneħħew, iżda sa issa ma hemmx pjanijiet definittivi fis-seħħ sabiex jitneħħew u x'se jsir wara.

 Sit ta' Wirt Dinji 
Il-Knejjes Imħaffrin fil-Blat ta' Lalibela ġew iddeżinjati bħala Sit ta' Wirt Dinji tal-UNESCO fl-1978.

Il-valur universali straordinarju tas-sit ġie rrikonoxxut abbażi ta' tliet kriterji tal-għażla tal-UNESCO: il-kriterju (i) "Rappreżentazzjoni ta' kapulavur frott il-kreattività tal-bniedem"; il-kriterju (ii) "Wirja ta' skambju importanti ta' valuri umani, tul perjodu ta' żmien jew fi ħdan żona kulturali fid-dinja, dwar l-iżviluppi fl-arkitettura jew it-teknoloġija, l-arti monumentali, l-ippjanar tal-bliet jew id-disinn tal-pajsaġġ"; u l-kriterju (iii) "Xhieda unika jew minn tal-inqas eċċezzjonali ta' tradizzjoni kulturali jew ta' ċivilizzazzjoni li għadha ħajja jew li għebet".

 Komponenti 
RitrattIsem uffiċjaliIsem bil-MaltiPostNotiħolqa=https://en.wikipedia.org/wiki/File:Bete_Giyorgis_01.jpg|150x150pxBiete Giorgis (ቤተ ጊዮርጊስ)Knisja ta' San ĠorġSit indipendentiB'għamla ta' salib.ħolqa=https://en.wikipedia.org/wiki/File:Lalibela,_bet_danagel,_passaggio_esterno_01.jpg|150x150pxBiete Denagel (ቤተ ደናግል)Knisja tal-VerġniGrupp tat-Tramuntanaħolqa=https://en.wikipedia.org/wiki/File:Bet_Golgotha_(5497902954).jpg|226x226pxBiete Golgotha Mikael (ቤተ ጎልጎታ ሚካኤል)Knisja ta' Golgotha MikaelGrupp tat-TramuntanaB'repliki tal-qabar ta' Kristu u ta' Adam, u l-maxtura tan-Natività.ħolqa=https://en.wikipedia.org/wiki/File:Bete_Maryam_01.jpg|150x150pxBiete Maryam (ቤተ ማርያም)Knisja ta' Santa MarijaGrupp tat-TramuntanaB'saqaf impitter b'diversi xeni Bibbliċi.ħolqa=https://en.wikipedia.org/wiki/File:Lalibela,_chiesa_di_bete_medhane_alem,_esterno_08,0.jpg|150x150pxBiete Medhane Alem (ቤተ መድሃኒ አለም)Knisja tas-Salvatur tad-DinjaGrupp tat-TramuntanaTospita s-Salib ta' Lalibela. Huwa maħsub li din hija l-ikbar knisja monolitika fid-dinja.ħolqa=https://en.wikipedia.org/wiki/File:Bete_Mesqel.jpg|150x150pxBiete Meskel (ቤተ መስቀል)Knisja tas-SalibGrupp tat-Tramuntanaħolqa=https://en.wikipedia.org/wiki/File:Bete_Abba_Libanos.jpg|150x150pxBiete Abba Libanos (ቤተ አባ ሊባኖስ)Knisja tas-Superjur tal-Patrijiet LibanosGrupp tan-Nofsinharħolqa=https://en.wikipedia.org/wiki/File:Lalibela,_chiesa_di_bete_amanuel,_esterno_01,0.jpg|150x150pxBiete Amanuel (ቤተ አማኑኤል)Knisja ta' EmmanuelGrupp tan-Nofsinharħolqa=https://en.wikipedia.org/wiki/File:Lalibela,_bete_gabriel-rufael,_esterno_05.jpg|150x150pxBiete Gabriel-Rufael (ቤተ ገብሬል ሩፋኤል)Knisja ta' Gabrijel RaffajelGrupp tan-Nofsinharħolqa=https://en.wikipedia.org/wiki/File:Lalibela,_bete_lehem,_01.jpg|150x150pxBiete Lehem (ቤተ ልሄም)Knisja tal-Ħobż ImqaddesGrupp tan-Nofsinharħolqa=https://en.wikipedia.org/wiki/File:BietMercureosLalibela.JPG|150x150pxBiete Qeddus Mercoreus (ቤተ ማርቆርዮስ)Knisja ta' San MercoreosGrupp tan-Nofsinhar

 Referenzi 

Kategorija:Knejjes
Kategorija:Siti ta' Wirt Dinji Kulturali
Kategorija:Etjopja
Kategorija:Siti ta' Wirt Dinji fl-Etjopja